Il-Kunsill iddeċieda li jestendi l-mandat tal-missjoni ċivili tal-UE EUCAP Sahel Mali sal- 31 ta' Jannar 2023 u allokalha baġit ta' aktar minn €89 miljun għall-perjodu mill-15 ta' Jannar 2021 sal-31 ta' Jannar 2023. Il-Kunsill iddeċieda wkoll li jaġġusta l-mandat tal-missjoni biex isaħħaħ il-kapaċità tagħha li tassisti u tagħti pariri lill-forzi tas-sigurtà interna tal-Mali billi tappoġġa riallokazzjoni gradwali tal-awtoritajiet amministrattivi ċivili tal-Mali lejn iċ-ċentru tal-Mali . Barra minn hekk, l-objettivi taċ-Ċellula ta' Konsulenza u Koordinazzjoni Reġjonali ġew adattati biex titjieb il-kooperazzjoni u l- koordinazzjoni bejn l-istrutturi tal-G5 tas-Saħel u l-pajjiżi tal-G5 , u r- reġjonalizzazzjoni tal-azzjoni tal-PSDK. Id-deċiżjoni, adottata permezz ta' proċedura bil-miktub, ittieħdet bħala parti mir- rieżami strateġiku tal-involviment tal-PSDK fir-reġjun . Kuntest EUCAP Sahel Mali hija missjoni ċivili tal-Unjoni Ewropea bbażata f'Bamako. Din tnediet fil-15 ta' Jannar 2015 wara stedina uffiċjali mill-gvern tal-Mali biex tassisti lill-forzi tas-sigurtà interna fl-affermazzjoni mill-ġdid tal-awtorità tal-gvern fuq il-pajjiż kollu wara l-"Kriżi tat-Tramuntana tal-Mali", li ħalliet partijiet kbar tal-pajjiż taħt il-kontroll ta' diversi fazzjonijiet. EUCAP Sahel Mali tipprovdi assistenza u pariri lill-pulizija nazzjonali, lill-ġendarmerija nazzjonali u lill-gwardja nazzjonali fl-implimentazzjoni tar-riforma tas-sigurtà f'koordinazzjoni mill-qrib ma' sħab internazzjonali oħra, inkluż id-Delegazzjoni tal-Unjoni Ewropea u l-Missjoni Multidimensjonali Integrata tan-Nazzjonijiet Uniti għall-Istabbilizzazzjoni fil-Mali (MINUSMA). Is-Sur Hervé Flahaut , Ġeneral tal-pulizija Franċiża b'aktar minn 30 sena esperjenza professjonali, huwa l- Kap tal-Missjoni ta' EUCAP Sahel Mali mill-1 ta' Jannar 2021. Żewġ missjonijiet oħra tal-PSDK huma preżenti fir-reġjun bħala parti mill- approċċ integrat tal-UE għas-sigurtà u l-iżvilupp fis-Saħel : EUTM Mali , li tikkontribwixxi għat-tisħiħ tal-kapaċitajiet tal-Forzi Armati tal-Mali permezz tal-għoti ta' pariri militari, taħriġ, edukazzjoni u mentoraġġ, u EUCAP Sahel Niger , li tappoġġa l-ġlieda kontra l-kriminalità organizzata u t-terroriżmu fin-Niġer. Deċiżjoni tal-Kunsill (PESK) 2021/14 tas-7 ta' Jannar 2021 li temenda d-Deċiżjoni 2014/219/PESK dwar il-Missjoni ta' PSDK tal-Unjoni Ewropea fil-Mali (EUCAP Sahel Mali) Delegazzjoni tal-Unjoni Ewropea għall-Mali